અમદાવાદમાં આખી રાત ધોધમાર વરસાદ પડતા અનેક વિસ્તારોમાં પાણી ભરાઈ ગયા છે. મળતી માહિતી અનુસાર, અમદાવાદમાં સવારે ચારથી છના ગાળામાં અઢી ઈંચ જેટલો વરસાદ ખાબક્યો છે. આખી રાત શહેરમાં સરેરાશ પાંચથી સાત ઈંચ જેટલો વરસાદ પડ્યો હોવાના પણ અહેવાલ છે. ભારે વરસાદના કારણે મણીનગર, હાટકેશ્વર, ખોખરા, બાપુનગર, શાહઆલમ, ઈસનપુર જેવા વિસ્તારોમાં ગોઠણ સુધી પાણી ભરાઈ ગયા છે. ભારે વરસાદના પગલે અખબારનગર અને મીઠાખળી અંડરપાસ બંધ કરી દેવાયા છે.